Nantelmus, Folcherii filius, dedit Sancto Petro et ad monasterium Cluniacum ecclesiam cum suis apendiciis in villa quæ nominatur Campus, cum capella in honore sancti Michaelis, et terram et boscum in circuitu ejus: terminationes hujus donationis continentur in carta; et unum mansum Raymbaldi, presbiteri. Est autem ista hereditas in Gracianopolitani episcopatu; et in episcopatu Vuapicense æcclesiam Sancti Firmini, cum omnibus suis apendiciis, cum novem mansis et XIII bordoriis.